  Анжелика Тихонова корреспондент 29-30 куартолэзе Дэбес ёросысь Сюрногуртын куинетӥзэ «Конный биатлон на Сибирском тракте» улосвылкуспо фестиваль но ватка выжыысь валъёсын «Золотая Вятка - 2021» VI улосвылкуспо адӟытон ортчозы. Со сярысь ивортодэтъя «Удмуртия» агентстволэн корреспондентэзлы «Сюрногуртское» муниципал кылдытэтлэн тӧроез Анжелика Афанасьева вераз. Ужрадъёсы оглом 30 валъёсты ваёзы: Пермь шаерысь, Удмуртиысь Дэбес, Шаркан, Балезино, Вотка, Можга, Эгра, Якшур-Бӧдья но Глаз ёросъёсысь. Биатлонэ 20 валъёс пыриськозы. Соос кузёосынызы ӵош могӟетъёсты ортчыны кулэ луозы, нош ворттылӥсьёссы эшшо ыбылӥськозы. Мукет нуналаз ваньзы ик «Золотая Вятка - 2021» улосвылкуспо адӟытонэ пыриськозы. Вылез милям туэ – денникъёсмы вань. Валъёсты кутылыны, маялляны луоз. Калыклы, калык понна Анжелика Афанасьева, «Сюрногуртское» муниципал кылдытэтлэн тӧроезСо сяна, ужрад улсын пӧртэм площадкаос ужалозы. Валэн ӵошатсконъёс, костюмъёсын дӥсяськыса вал вылын ветлон но джигитовка луозы. Озьы ик синпель кузьымъёсын вузкарозы, йӧскалык сиён-юонъёсын «Поедем - поедим» инты ужалоз. Ӝытазе фестивале пыриськисьёсты калык но эстрада кырӟанъя «Шудбур» ансамбль, казакъёслэн хорзы шулдыртозы. Озьы ик тодмо удмурт артистъёс Иван Котельников но Богдан Анфиногенов кырӟалозы. Нош бӧрысь эктон-позыръяськон ортчоз. Фестивале вуэмъёс понна палаткаосын городок радъялозы, валъёслы гид дасялозы. Валъёссы соослэн сылозы конный дворын. Колхозлэн конный дворез висъяське, со буш сылэ, сое обработать карыса дасяломы Анжелика Афанасьева, «Сюрногуртское» муниципал кылдытэтлэн тӧроез29-тӥ куартолэзе ужрадъёс 11 часын кутскозы, 30-тӥ куартолэзе – 10 часын. Анжелика Афанасьевалэн верамезъя, берлояз фестивалязы, 2019-тӥ арын, 3 сюрс адями пыриськиз. Туэ но солэсь ӧжыт уз луы шуыса оско. Тодэ вайытом, Ижкарын туала вакытысь литературая «Кузебай» фестиваль ортчоз. Тегъёс: Мерлык Туризм Дэбес Удмуртия фестиваль валъёс Удмуртиысьтуризм  